Amsterdam Noa

She coloin Ollanagh va Amsterdam Noa (, ). V'eh bunnit 'sy 17oo eash ec bun jiass Ellan Manhattan as she soiag y reiltys coloinagh 'sy Çheer Injil Noa v'eh. Hug y kione-stashoon dellal rish irree as troggal balley mygeayrt Fort Amsterdam. Va'n doon soit ec y vun strateyshagh jiass jeh ellan Manhattan as v'eh jeerit er coadey obbraghyn traght fynnee Cholught Ollanagh yn Eear-Injey 'syn Awin Hwoaie (Awin Hudson). Ayns 1624, haink eh dy ve ny heeyney queiggagh jeh'n Phobblaght Ollanagh as v'eh enmyssit myr preeu-valley yn wheiggey ayns 1625.

Roish 1655, va 2,000 sleih cummal 'sy Çheer Injil Noa, as 1,500 jeu cummal ayns Amsterdam Noa. Roish 1664, va begnagh 9,000 sleih cummal 'sy Çheer Injil Noa, lesh 2,500 jeu ayns Amsterdam Noa, 1,000 jeu cummal faggys da Fort Orange, as y sleih elley cummal ayns baljyn as baljyn beggey elley."The Colony of New Netherland", 2009, liorish Jaap Jacobs, dg. 32. She Ollanee York Noa ny sluightee jeu.

Ayns 1664, ghow ny Sostynee stiurey er Amsterdam Noa as ren ad aaenmyssey eh York Noa ass Diuc York (haink dy ve Jamys II & VII). Lurg y Nah Chaggey Anglo-Ollanagh ayns 1665–67, ren Sostyn as Queiggaghyn Unanneysit y Çheer Injil coardail rish y staydys roie ayns Conaant Breda. Dreill ny Sostynee stiurey harrish ellan Manhattan, as lhig ny h-Ollanee seose nyn aggyrtys er y valley as y chooid elley jeh'n choloin, tra lhig ny Sostynee seose nyn aggyrtys formoil er y Toorinam ayns America Yiass, as er ellan Run ayns ny h-Injyn Hiar da ny h-Ollanee, shickyraghey nyn stiurey er Ellanyn ny Spiosyn berçhagh. Jiu, ta Lower Manhattan soit raad va Amsterdam Noa soit.

Imraaghyn

Kianglaghyn magh


 Nieuw Amsterdam to New York, shennaghys sheean veih National Parks of New York Harbor Conservancy 
 New Amsterdam veih'n New Netherland Project
 Kiaddey 3D jeh Amsterdam Noa ayns 1660, aahroggalys shenndeeagh bunnit er Kaart Castello 

+
Ronney:Bunneeaghtyn 'sy vlein 1625
Ronney:Yn Impiraght Ollanagh 'sy vlein 1625
Ronney:Jee-vunneeaghtyn 'sy vlein 1664
Ronney:Yn Impiraght Ollanagh 'sy vlein 1664
Ronney:Ny Tree Coloinyn Jeig 'sy vlein 1664
Ronney:Cultoor Ollanagh-Americaanagh ayns York Noa (steat)
Ronney:Boodeeyssyn Ewagh shenndeeagh ayns ny Steatyn Unnaneysit
Ronney:Shennaghys Chaayr York Noa
Ronney:Buill chummaltit bunnit liorish Colught Ollanagh ny h-Injyn Sheear
Ronney:Buill chummaltit bunnit ayns ny 1620yn
Ronney:Shennaghys York Noa (steat)